b'\n_START_ARTICLE_\nKajenski papar\n_START_SECTION_\nUporaba\n_START_PARAGRAPH_\nPopularnost kajenskog papra se jako pro\xc5\xa1irila, pa je postala va\xc5\xbenim za\xc4\x8dinom, posebno u kreolskoj kuhinji, ali i u Kini, Meksiku, ju\xc5\xbenoj Italiji te sjeveroisto\xc4\x8dnoj Aziji. Plodovi se mogu jesti sirovi ili kuhani, no naj\xc4\x8de\xc5\xa1\xc4\x87e se kao za\xc4\x8din upotrebljavaju su\xc5\xa1eni i usitnjeni u prah._NEWLINE_Papar je zdrav zbog kapsaicina, fitokemikalije koju sadr\xc5\xbei, i pove\xc4\x87ava inzulinsku osjetljivost, \xc5\xa1to smanjuje rizik za razvoj dijabetesa.\n_START_SECTION_\nPrimjena u narodnoj medicini\n_START_PARAGRAPH_\nOpse\xc5\xbena klini\xc4\x8dka istra\xc5\xbeivanja pokazuju da je kapsaicin, spoj koji se nalazi u kajenskoj paprici, uglavnom odgovoran za ljuti okus. Primijenjen na ko\xc5\xbeu, kapsaicin desenzibilizira \xc5\xbeiv\xc4\x8dane zavr\xc5\xa1etke i djeluje kao protu-nadra\xc5\xbeuju\xc4\x87i. Tako\xc4\x91er mo\xc5\xbee pru\xc5\xbeiti u\xc4\x8dinkovito ubla\xc5\xbeavanje boli u uvjetima poput artritisa i glavobolje._NEWLINE_Kajenska paprika je\xc2\xa0 siguran i efektivan tonik za srce, te odli\xc4\x8dan lijek za probavu. Bogat je vitaminima A i C, poma\xc5\xbee u lije\xc4\x8denju i podr\xc5\xbeavanju imunolo\xc5\xa1kog sustava, \xc5\xa1to je jedan od razloga za\xc5\xa1to je tako koristan u formulama protiv prehlade i gripe. Kajenska paprika tako\xc4\x91er ima dugu povijest uporabe kao biljka za srce. Dr. John Christopher, poznati travar sredinom 20. stolje\xc4\x87a, preporu\xc4\x8dio je ovu biljku kao prvu pomo\xc4\x87 kod sr\xc4\x8danog udara, te kao tonik za ja\xc4\x8danje srca._NEWLINE_Poti\xc4\x8de limfni sustav, me\xc4\x91utim, tako\xc4\x91er stvara sluz, stoga se ne preporu\xc4\x8duje kori\xc5\xa1tenje kajenske paprike u du\xc5\xbeem periodu. Koristi se za zaustavljanje krvarenja (unutarnje i vanjsko krvarenje). Tako\xc4\x91er se upotrebljava kod lije\xc4\x8denja \xc4\x8direva._NEWLINE_Stimulira sve izlu\xc4\x8duju\xc4\x87e organe, regulira \xc5\xa1e\xc4\x87er u krvi, stoga je odli\xc4\x8dna pomo\xc4\x87 kod problema sa dijabetesom. Mo\xc5\xbee ubla\xc5\xbeiti bol poslije amputacije, kao i bol od perifernih neuropatija uzrokovanih dijabetesom. Tako\xc4\x91er jako dobra biljka za pobolj\xc5\xa1anje cirkulacije._NEWLINE_Kajenska paprika poti\xc4\x8de cirkulaciju cijelog tijela, a jedan od njezinih glavnih sastojaka kapsaicin daje mozgu signale da otpusti endorfine (hormoni sre\xc4\x87e). Poma\xc5\xbee smanjiti i ukloniti glavobolje, korisna je kod astme i problema sa sinusima, te poti\xc4\x8de izlu\xc4\x8divanje sluzi iz nosa i plu\xc4\x87a. Kajenska paprika poma\xc5\xbee regenerirati krvne stanice, poti\xc4\x8de izlu\xc4\x8divanje toksina iz krvi, te je tako\xc4\x91er vrlo korisna kod za\xc4\x8depljenih arterija i visokog krvnog tlaka.'